OKRESNÁ PROKURATÚRA BÁNOVCE NAD BEBRAVOU 
K Zornici 892, 957 01 Bánovce nad Bebravou

Číslo: Pv 478/14/3301-37	Bánovce nad Bebravou 16.09.2016 
EEČ: 2-23-19-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona 
Rozhodol: 	prokurátorka Okresnej prokuratúry Bánovce n/Bebravou
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona  

sa v skúšobnej dobe, určenej uznesením prokurátora Okresnej prokuratúry Bánovce n/Bebravou zo dňa 14.1.2015 spisová značka Pv 478/14/3301, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Obvinený XXXXX dňa 05.12.2014 v presne nezistenom čase v obci Rybany si od nestotožnenej osoby kúpil 57 mg metamfetamínu - pervitínu a 80 mg sušenej rastliny rodu Cannabis - konopa s obsahom viac ako 10 mg tetrahydrokanabinolu z ktorých sa dali vyrobiť minimálne dve jednorázové dávky drogy a tieto mal ukryté pri sebe až do 0,40 hod. dňa 06.12.2014, kedy ich na základe výzvy vydal príslušníkom Obvodného oddelenia PZ XXXXX, pričom rastliny rodu Cannabis podľa zákona č. 139/1988 Z. z. o omamných látkach, psychotropných látkach a prípravkoch v platnom znení patria do I. skupiny omamných látok a metamfetamín je podľa zákona Národnej rady Slovenskej republiky č. 139/1998 Z.z. o omamných látkach, psychotropných látkach a prípravkoch v znení neskorších predpisov zaradený do II. skupiny psychotropných látok.. 

Uznesením prokurátora Okresnej prokuratúry Bánovce n/Bebravou zo dňa 14.1.2015, spisová značka Pv 478/14/3301, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	18 mesiacov
 
Odôvodnenie:
XXXXX prokuratúry v Bánovciach nad Bebravou uznesením sp. zn. Pv 478/14/3301-11 zo dňa 14.01.2015, právoplatným dňa 26.01.2015 podľa           § 216 odsek 1 Trestného poriadku podmienečne zastavil trestné stíhanie vedené proti obvinenému XXXXX pre prečin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona, ktorého sa dopustil na skutkovom základe uvedenom v citovanom uznesení. 

Súčasne bola obvinenému podľa § 216 odsek 2 Trestného poriadku určená skúšobná doba v trvaní 18 mesiacov, ktorá začala plynúť právoplatnosťou predmetného uznesenia dňa 26.01.2015 a uplynula 26.07.2016.

Na účely rozhodnutia o osvedčení sa obvineného v skúšobnej dobe podmienečného zastavenia trestného stíhania boli ohľadom jeho osoby zadovážené správy z Odboru kriminálnej polície, Okresného riaditeľstva PZ v Bánovciach nad Bebravou, Obvodného oddelenia PZ XXXXX, Okresného úradu XXXXX, Odboru všeobecnej vnútornej správy, Obce Rybany, uznesenie Obvodného oddelenia PZ Veľké Zálužie a odpis registra trestov. 

Podľa 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Preskúmaním predložených listín boli zistené nasledovné skutočnosti. Z odpisu registra trestov obvineného XXXXX bolo zistené, že tento nebol súdne trestaný v skúšobnej dobe podmienečného zastavenia trestného stíhania. Zo správy Odboru kriminálnej polície, Okresného riaditeľstva Policajného zboru XXXXX bolo zistené, že obvinený bol podozrivý zo spáchania prečinu krádeže podľa § 212 odsek 1, odsek 3 písmeno a) Trestného zákona, ktoré trestné konanie bolo vedené na Obvodnom oddelení PZ Veľké Zálužie pod ČVS: ORP-2447/VZ-NR-2015 a bolo ukončené dňa 06.05.2016 podľa § 215 odsek 1 písmeno e) Trestného poriadku. Vyžiadaním predmetného rozhodnutia bolo zistené, že uznesením povereného príslušníka Obvodného oddelenia PZ Veľké Zálužie zo dňa 06.05.2016 bolo podľa § 215 odsek 1 písmeno e) Trestného poriadku trestné stíhanie začaté pre prečin krádeže podľa § 212 odsek 1, odsek 3 písmeno a) Trestného zákona v štádiu pokusu podľa § 14 Trestného zákona zastavené, lebo podozrivý XXXXX nebol v čase činu pre nepríčetnosť trestne zodpovedný. Z ústrednej evidencie priestupkov Ministerstva vnútra SR bolo zistené, že obvinený XXXXX sa v priebehu skúšobnej doby podmienečného zastavenia trestného stíhania nedopustil žiadneho priestupku. Zo správy obce Rybany bolo zistené, že konanie obvineného nebolo prejednávané komisiou verejného poriadku a na osobu obvineného neboli evidované sťažnosti od občanov. Vzhľadom k zisteným skutočnostiam možno vysloviť záver, že obvinený XXXXX                  v priebehu skúšobnej doby podmienečného zastavenia trestného stíhania viedol riadny život. 

Vzhľadom k vyššie uvedeným skutočnostiam obvinený XXXXX splnil všetky zákonom predpísané podmienky pre rozhodnutie o osvedčení sa v skúšobnej dobe podmienečného zastavenia trestného stíhania, a preto prokurátorka okresnej prokuratúry rozhodla tak, že obvinený sa v zmysle § 217 odsek 1 Trestného poriadku v priebehu skúšobnej doby osvedčil a v trestnom stíhaní sa nebude pokračovať. 

V zmysle § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e) Trestného poriadku.

Vzhľadom k vyššie uvedeným skutočnostiam prokurátorka rozhodla tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Irena Dudášová
prokurátorka